
[bookmark: _Hlk123549325]Na temelju članka 19., stavak 2. i 19.a. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08., 61/11., 04/18, 112/19 i 17/25) i članka 18. Pravilnika o unutarnjem redu Grada Čazme („Službeni vjesnik“ broj 68/25), gradonačelnica Grada Čazme raspisuje

JAVNI NATJEČAJ

[bookmark: _Hlk130205702]za imenovanje pročelnika:
1. Upravnog odjela za proračun, financije, gospodarstvo i EU fondove, 1 izvršitelj na neodređeno vrijeme uz probni rad u trajanju od 3 mjeseca

Uvjeti:
1. sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske struke 
1. najmanje pet godina radnog iskustva na odgovarajućim poslovima, 
1. organizacijske sposobnosti i komunikacijske vještine potrebne za uspješno upravljanje upravnim odjelom
1. poznavanje rada na računalu
1. aktivno poznavanje engleskog jezika
1. položen državni ispit II. razine

Osim navedenih uvjeta, kandidati moraju ispunjavati i opće uvjete za prijam u službu, propisane u članku 12. Zakona o službenicima i namještenicima u lokalnoj i područnoj (regionalnoj) samoupravi (punoljetnost, hrvatsko državljanstvo i zdravstvena sposobnost za obavljanje poslova radnog mjesta na koje se prima). 
Uvjet stupnja obrazovanja ispunjava i osoba koja je, prema prijašnjim propisima, stekla visoku stručnu spremu. 

Državni ispit II. razine polaže se za obavljanje poslova radnog mjesta za koje je uvjet završen sveučilišni diplomski studij, sveučilišni integrirani prijediplomski i diplomski studij, stručni diplomski studij, sveučilišni prijediplomski studij, stručni prijediplomski studij ili stručni kratki studij. Državni ispit nije dužan polagati službenik koji ima položen pravosudni ispit.

Radnim iskustvom na odgovarajućim poslovima, podrazumijeva se radno iskustvo ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca te vrijeme samostalnog obavljanja profesionalne djelatnosti u skladu s posebnim propisima. Radno iskustvo na odgovarajućim poslovima je radno iskustvo ostvareno na poslovima odgovarajuće stručne spreme i struke.

Na natječaj se mogu ravnopravno prijaviti osobe oba spola, a izrazi koji se koriste u ovom natječaju za osobe u muškom rodu upotrijebljeni su neutralno i odnose se na muške i ženske osobe.

U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi. 
Na javni se natječaj mogu prijaviti i kandidati koji nemaju položen državni ispit, uz obvezu polaganja ispita u roku godine dana od dana početka rada utvrđenog u rješenju o rasporedu/imenovanju.

Kandidat koji može ostvariti pravo prednosti kod prijma sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21, 156/23), članku 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata (Narodne novine broj 84/21) i članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20), dužan se u prijavi pozvati na to pravo te ima prednost u odnosu na ostale kandidate samo pod jednakim uvjetima.

Pod jednakim uvjetima podrazumijeva se da, ako na kraju provedenog pisanog dijela testiranja i provedenog intervjua s kandidatima, od kandidata koji po rang listi ostvare najveći i isti broj ukupnih bodova, prednost pri zapošljavanju ima onaj kandidat koji se u svojoj prijavi pozvao na to pravo i isto dokazao s priloženim dokazima. 

Kandidat koji se poziva na pravo prednosti u skladu s člankom 101. Zakona o hrvatskim braniteljima iz Domovinskog rata i članovima njihovih obitelji, uz prijavu dužan je priložiti, osim dokaza o ispunjavanju traženih uvjeta, i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/15-kako-se-ostvaruje-pravo-na-prednost-pri-zaposljavanju-prema-zakonu-o-hrvatskim-braniteljima-iz-domovinskog-rata-i-clanovima-njihovih-obitelji/2166 
Kandidat koji se poziva na pravo prednosti u skladu člankom 48.f Zakona o zaštiti vojnih i civilnih invalida rata, uz prijavu dužan je priložiti, osim dokaza o ispunjavanju traženih uvjeta, i sve potrebne dokaze o ispunjavanju uvjeta odredbe na koju se poziva, odnosno dokaz o priznatom statusu, dokaz da to pravo već nije koristio te dokaz iz kojeg je vidljivo na koji je način prestao radni odnos kod posljednjeg poslodavca (ugovor, rješenje, odluka, sporazum i slično), a pravo prednosti ostvaruje samo pod uvjetom da nema osoba koje to pravo ostvaruju u skladu s odredbama Zakona o hrvatskim braniteljima iz Domovinskog rata i članovima njihovih obitelji.
Kandidat koji se poziva na pravo prednosti sukladno članku 47. Zakona o civilnim stradalnicima iz Domovinskog rata, dužan je, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva hrvatskih branitelja: https://branitelji.gov.hr.  

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Prijavi na natječaj potrebno je priložiti: 
1. životopis,
1. preslika diplome,
1. dokaz o hrvatskom državljanstvu (presliku osobne iskaznice ili domovnicu),
1. dokaz o ukupnom radnom iskustvu (preslik radne knjižice, odnosno elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje), 
1. preslika svjedodžbe o položenome državnom ispitu II razine ili pravosudnom ispitu (ako kandidat ima položen državni ispit, odnosno pravosudni ispit),
1. preslika dokaza o radnom iskustvu na odgovarajućim poslovima (rješenje ili ugovor o radu ili potvrda poslodavca o vrsti poslova koje je osoba obavljala iz kojih je vidljivo i trajanje radnog odnosa).
1. dokaz o znanju rada na računalu (svjedodžba, uvjerenja, potvrda ili drugi dokument o završenom programu izobrazbe ili o položenom predmetu informatika) ili vlastoručno potpisanu izjavu o toj činjenici 
1. dokaz o poznavanju engleskog jezika (preslika potvrde škole stranih jezika, uvjerenje ili drugi dokument o položenom predmetu engleski ili vlastoručno potpisana izjava o poznavanju engleskog jezika..) (izjavu nije potrebno ovjeravati kod javnog bilježnika),
1. preslika vozačke dozvole B kategorije (za radno mjesto pod brojem 2.)


Isprave se prilažu u neovjerenoj preslici, a nakon izbora kandidata, predočit će se izvornik. 

U prijavi na natječaj navode se i podaci podnositelja prijave (ime i prezime, adresa prebivališta, broj telefona, adresa e-pošte, redni broj i naziv radnog mjesta na koje se prijavljuje, isključivo za potrebe postupka). Prijava mora biti vlastoručno potpisana.
Kandidat prijavom na javni natječaj pristaje da Grad Čazma prikupljene podatke obrađuje u svrhu provedbe natječaja prema načelima obrade osobnih podataka navedenim u čl. 5. Opće uredbe o zaštiti podataka (EU 2016/679).

U slučaju da kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslika vjenčanog ili rodnog lista i sl.). Ako se dostavlja dokumentacija koja nije na hrvatskom jeziku, potrebno je dostaviti ovjereni prijevod na hrvatski jezik. 

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj. Urednom se smatra samo prijava koja sadrži sve podatke i priloge navedene u natječaju.
Osobi koja nije podnijela pravodobnu i urednu prijavu ili ne ispunjava formalne uvjete iz javnog natječaja dostavlja se pisana obavijest u kojoj se navode razlozi zbog kojih se ne smatra kandidatom prijavljenim na javni natječaj.

Prijave na natječaj podnose se u roku 8 dana od objave natječaja u Narodnim novinama s naznakom: »Za natječaj – Redni broj i naziv radnog mjesta «, na adresu: Grad Čazma, Trg Čazmanskog kaptola 13, 43240 Čazma  ili se predaju neposredno na istoj adresi. Natječaj se obavezno objavljuje i na internetskoj stranici Grada Čazme www.cazma.hr. 


Za kandidate prijavljene na natječaj koji ispunjavaju formalne uvjete natječaja, provest će se prethodna provjera znanja i sposobnosti putem pisanog testiranja i intervjua. Ako kandidat ne pristupi prethodnoj provjeri znanja i sposobnosti, smatrat će se da je povukao prijavu na natječaj.
Na web-stranici Grada Čazme www.cazma.hr naveden je opis poslova i podaci o plaći, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za tu provjeru. Na istoj web-stranici i na oglasnoj ploči Grada Čazme, Trg Čazmanskog kaptola 13, objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.


Izabrani kandidat bit će pozvan da u primjerenom roku, a prije donošenja rješenja o imenovanju u službu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta te dostavi na uvid izvornike dokaza o ispunjavanju formalnih uvjeta iz javnog natječaja, čije su preslike priložene uz prijavu na javni natječaj. Nedostavljanje istih smatrat će se odustankom od prijma u službu.
Upravni odjel Grada Čazme nadležan za službeničke odnose, po službenoj dužnosti, prije donošenja rješenja o prijmu u službu/imenovanju, provjerit će postoji li zapreka za prijam u službu zbog pravomoćne osuđivanosti izabranog kandidata za kazneno djelo iz članka 15. Zakona te zapreke iz članka 16. Zakona.
Rješenje o prijmu u službu izabranog kandidata odnosno rješenje o imenovanju pročelnika dostavlja se javnom objavom na službenoj internetskoj stranici Grada Čazme https://www.cazma.hr/.  Dostava rješenja svim kandidatima smatra se obavljenom istekom osmoga dana od dana javne objave rješenja na službenoj internetskoj stranici Grada Čazme.




GRADONAČELNICA: 

                                                                                                               Valentina Čanađija                                                                       

